
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  11.02.2010

	Nr.
	  26/948




Către,

BIROUL PERMANENT AL
CAMEREI DEPUTAŢILOR
Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.2/2010 privind unele măsuri pentru organizarea şi funcţionarea aparatului de lucru al Guvernului şi pentru modificarea unor acte normative, trimis Comisiei în vederea dezbaterii pe fond, în procedură de urgenţă, cu adresa nr. PL.x 14 din 3 februarie 2010.
PREŞEDINTE,

SULFINA BARBU
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

RAPORT   

asupra proiectului de Lege pentru aprobarea Ordonanţei de urgenţă a Guvernului nr.2/2010 privind unele măsuri pentru organizarea şi funcţionarea aparatului de lucru al Guvernului şi pentru modificarea unor acte normative

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.PL.x 14 din 3 februarie 2010, cu dezbaterea pe fond, în procedură de urgenţă, cu proiectului de Lege pentru aprobarea Ordonanţei de urgenţă a Guvernului nr.2/2010 privind unele măsuri pentru organizarea şi funcţionarea aparatului de lucru al Guvernului şi pentru modificarea unor acte normative, înregistrat cu nr.26/948 din 3 februarie 2010.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.67/29.01.2010);

Potrivit prevederilor art.75 din Constituţia României, republicată şi ale art.92.alin.(8) pct.2 din Regulamentul Camerei Deputaţilor, republicat, Camera Deputaţilor este  prima Cameră sesizată. 
Proiectul de Lege are ca obiect de reglementare modificări în cuprinsul unor acte normative, respectiv în cuprinsul unor reglementări ce vizează domeniile coordonate de viceprim-ministru, respectiv domeniile învăţământ, cultură şi protecţia minorităţilor naţionale, iar activitatea de coordonare se va realiza şi prin avizarea de către viceprim-ministru, a proiectelor de acte normative elaborate şi promovate de către instituţiile şi autorităţile publice din domeniile sus menţionate.
La lucrările comisiei au fost prezenţi 32 deputaţi, din totalul de 33 membri ai comisiei.
La dezbaterile care au avut loc în şedinţa comisiei din  9 februarie 2010 a participat, în conformitate cu prevederile art.54 şi 55 din Regulamentul Camerei Deputaţilor, republicat, în calitate de invitat, domnul Stefan Gati – secretar general adjunct în cadrul Secretariatului General al Guvernului.

În urma examinării proiectului de lege  şi a opiniilor exprimate de către membrii Comisiei, s-a hotărât, cu majoritate de voturi (3 voturi împotrivă), să se supună Plenului Camerei Deputaţilor, aprobarea proiectului de Lege pentru aprobarea Ordonanţei de urgenţă a Guvernului nr.2/2010 privind unele măsuri pentru organizarea şi funcţionarea aparatului de lucru al Guvernului şi pentru modificarea unor acte normative în forma prezentată de Guvern.
Raportul Comisiei a fost adoptat cu majoritate de voturi.
 
Proiectul de Lege face parte din categoria legilor organice. 
	PREŞEDINTE,
	SECRETAR,

	Sulfina BARBU
	Mihai Cristian APOSTOLACHE


Întocmit,

Consultant Nicoleta Toma

